กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลสะเดา ตำบลปริกตำบลสำนักแต้วและตำบลสำนักขามอำเภอสะเดาจังหวัดสงขลาพ.ศ.๒๕๔๗[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีกหรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ จดเขตเทศบาลตำบลสะเดา อำเภอสะเดาจังหวัดสงขลา เขตป่าสงวนแห่งชาติ ป่าควนโต๊ะดุดและป่าควนทวด - ป่าควนสามง่อนและเส้นตรงตามแนวเขตเทศบาลตำบลสะเดา อำเภอสะเดา จังหวัดสงขลา จนบรรจบเส้นขนานระยะ๑,๕๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ทิศตะวันออก จดเส้นขนานระยะ ๑,๕๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)ทิศใต้ จดถนนสาธารณะไม่ปรากฏชื่อ ฟากเหนือคลองครอบ ฝั่งเหนือ และเขตเทศบาลตำบลสะเดา อำเภอสะเดา จังหวัดสงขลาทิศตะวันตก จดเขตเทศบาลตำบลสะเดา อำเภอสะเดาจังหวัดสงขลาเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดทางหลวงแผ่นดินหมายเลข ๔(ถนนเพชรเกษม) ฟากตะวันออก ตรงจุดที่ห่างตามแนวขนานระยะ ๒๐๐ เมตรกับศูนย์กลางซอยแสงอาทิตย์ เป็นเส้นขนานระยะ ๒๐๐ เมตร กับศูนย์กลางซอยแสงอาทิตย์ไปทางทิศตะวันออก บรรจบคลองอู่ตะเภา ฝั่งตะวันตกทิศตะวันออก จดคลองอู่ตะเภา ฝั่งตะวันตกไปทางทิศใต้ และเป็นเส้นขนานระยะ ๑,๑๐๐ เมตร กับศูนย์กลางทางหลวงแผ่นดินหมายเลข ๔(ถนนเพชรเกษม) ไปทางทิศใต้ บรรจบแนวขนานระยะ ๒๐๐ เมตร กับศูนย์กลางถนนสำนักแต้วทิศใต้ จดเส้นขนานระยะ ๒๐๐ เมตรกับศูนย์กลางถนนสำนักแต้ว ไปทางทิศตะวันตก บรรจบทางหลวงแผ่นดินหมายเลข ๔(ถนนเพชรเกษม) ฟากตะวันออกทิศตะวันตก จดทางหลวงแผ่นดินหมายเลข ๔ (ถนนเพชรเกษม)ฟากตะวันออกไปทางทิศเหนือ บรรจบเส้นตั้งฉากกับทางหลวงแผ่นดินหมายเลข ๔(ถนนเพชรเกษม) ที่จุดซึ่งถนนรวมไทย ๒ ฟากเหนือ บรรจบกับทางหลวงแผ่นดินหมายเลข ๔(ถนนเพชรเกษม) ฟากตะวันตก ไปทางทิศตะวันออก บรรจบถนนประชาบำรุง ฟากตะวันออกถนนลูกเสือ ฟากตะวันออก ไปทางทิศเหนือ ธนาคารออมสิน สาขาสะเดาและศูนย์บริการสาธารณสุข ฝ่ายป้องกันและบรรเทาสาธารณภัยเทศบาลตำบลสะเดาสำนักงานเทศบาลตำบลสะเดา และสำนักงานกองทุนสงเคราะห์การทำสวนยางจังหวัดสงขลาสาขาสะเดา และทางหลวงแผ่นดินหมายเลข ๔ (ถนนเพชรเกษม) ฟากตะวันออก ไปทางทิศเหนือ บรรจบจุดเริ่มต้น๒.๒ ทิศเหนือ จดเส้นตรงตามแนวเส้นขนานระยะ ๒๐๐เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ทิศตะวันออก จดทางหลวงแผ่นดินหมายเลข ๔(ถนนเพชรเกษม) ฟากตะวันตกที่ว่าการอำเภอสะเดา จดทางหลวงแผ่นดินหมายเลข ๔๐๕๔(ถนนปาดังเบซาร์) ฟากเหนือ ไปทางทิศตะวันตก ถึงถนนภูธรอุทิศ ฟากตะวันตกไปทางทิศเหนือ กองร้อย ตชด. ที่ ๔๓๗ กองกำกับการตำรวจตระเวนชายแดนที่ ๔๓ถนนท่าพรุวิทยา ฝั่งตะวันออก ไปทางทิศใต้จดเส้นตรงที่เชื่อมระหว่างจุดซึ่งอยู่ห่างจากศูนย์กลางทางหลวงแผ่นดินหมายเลข ๔(ถนนเพชรเกษม) ไปทางทิศตะวันตกเฉียงใต้ตามแนวทางหลวงแผ่นดินหมายเลข ๔๐๕๔(ถนนปาดังเบซาร์) เป็นระยะ ๔๖๐ เมตรกับจุดซึ่งอยู่ห่างจากศูนย์กลางทางหลวงแผ่นดินหมายเลข ๔ (ถนนเพชรเกษม)ไปทางทิศตะวันตก ตามแนวถนนรวมไทย ๒ เป็นระยะ ๔๐๐ เมตร ถึงถนนรวมไทย ๒ ฟากเหนือไปทางทิศตะวันออก และทางหลวงแผ่นดินหมายเลข ๔ (ถนนเพชรเกษม) ฟากตะวันตกไปทางทิศใต้ จดเส้นขนานระยะ ๒๐๐ เมตร กับศูนย์กลางถนนสำนักแต้วทิศใต้ เป็นเส้นขนานระยะ ๒๐๐ เมตรกับศูนย์กลางถนนสำนักแต้ว ไปทางทิศตะวันตก เส้นขนานระยะ ๒๐๐ เมตรกับศูนย์กลางถนนอิสลามบำรุง ไปทางทิศเหนือ เส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข๔๐๕๔ (ถนนปาดังเบซาร์) ไปทางทิศตะวันตก จดเส้นตรงที่ลากต่อจากถนนปาดังเบซาร์ ซอย ๒ไปทางทิศใต้ทิศตะวันตก จดเส้นตรงที่ลาดต่อจากถนนปาดังเบซาร์ซอย ๒ ไปทางทิศเหนือ ถนนปาดังเบซาร์ ซอย ๒ ฟากตะวันออก และเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๔๐๕๔ (ถนนปาดังเบซาร์) ไปทางทิศตะวันออกจดเส้นขนานระยะ ๒๐๐ เมตร กับศูนย์กลางถนนสาย กตามแนวเชื่อมระหว่างหลักหมุดผังเมืองที่ สข. ๒-๐๒๒ สข. ๒-๐๒๐ สข. ๒-๐๑๘ และ สข.๒-๐๐๒ จดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)ไปทางทิศเหนือ บรรจบจุดเริ่มต้นทั้งนี้ ไม่รวมถึงสถานที่ราชการ สถาบันการศึกษาศาสนสถาน และสถานกีฬาประชาชนเทศบาลตำบลสะเดาทั้งนี้ตามแผนที่ท้ายกฎกระทรวงนี้ข้อ ๒ให้กำหนดพื้นที่บางส่วนในท้องที่ตำบลสะเดา ตำบลปริก ตำบลสำนักแต้วและตำบลสำนักขาม อำเภอสะเดา จังหวัดสงขลาภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่ ๒ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒.แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า ๗๐ ใน ๑๐๐ส่วนของพื้นที่ดินที่ใช้เป็นที่ตั้งอาคาร๔.มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐๖. มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเป็น ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า ๑ คันต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาคารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ภายในบริเวณพื้นที่ที่กำหนดตามข้อ ๒ ห้ามบุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔อาคารที่มีอยู่แล้วในบริเวณพื้นที่ที่กำหนดตามข้อ ๒ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลสะเดาตำบลปริก ตำบลสำนักแต้ว และตำบลสำนักขาม อำเภอสะเดา จังหวัดสงขลา พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลสะเดาตำบลปริก ตำบลสำนักแต้ว และตำบลสำนักขาม อำเภอสะเดา จังหวัดสงขลาซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา ๑๓ วรรคสองแห่งพระราชบัญญัติควบคุมอาหาร พ.ศ. ๒๕๒๒บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้พรพิมล/พิมพ์๒๕พฤษภาคม ๒๕๔๙เชิงชาย/ปาจรีย์/ผู้จัดทำ๑๕มิถุนายน ๒๕๔๙[๑]ราชกิจจานุเบกษา เล่ม ๑๒๑/ตอนพิเศษ ๕๑ ก (เล่มที่ ๓)/หน้า ๒๖๙/๓ กันยายน ๒๕๔๗